
”Ole kiitetty ja korkeasti kunnioitettu kolmiyhteinen Jumala, kun minäkin synniltä vaivattu saan nyt uskoa itseni Jumalan lapseksi ja Jeesuksen kanssaperilliseksi.”


Robert Alexander Grönfors







Kannen kuvassa on toripäivä Tampereen Kauppatorilla (nyk. Keskustori) vuonna 1893.


Kuva: Daniel Nyblin / Museovirasto







Lukijalle


Olin kerran Helsingissä käydessäni selailemassa Kansalliskirjaston Pohjoissalissa olevia laatikoita, joissa säilytetään mikrofilmikorteille tallennettua kansalliskokoelmaa. Tarkoituksenani oli etsiä niistä nimimerkin R. A. G. kirjoittama lyhyt elämäkerrallinen kirjoitus vuodelta 1925. Tuohon kirjoitukseen viitataan Tampereen esikoislestadiolaisuuden historiaa käsittelevissä teksteissä ja olisin ollut halukas lukemaan, mitä kirjoituksessa kerrotaan. Kyseistä mikrofilmikorttia ei kuitenkaan löytynyt oikealta paikaltaan. Etsimme sitä yhdessä lukusalissa olleen henkilökuntaan kuuluvan päivystäjän kanssa, mutta filmikorttia ei löytynyt. Päivystäjä kysyi minulta, tiedänkö, kuka nimimerkin taakse kätkeytyvä henkilö oli. Tiesinhän minä, R. A. G. oli Robert Alexander Grönforsin nimimerkki.


Tilasin tämän jälkeen paperikappaleen kyseisestä kirjoituksesta lukusaliin seuraavaksi kerraksi, kun olin menossa Kansalliskirjastoon. Vastauksena tulleessa sähköpostissa luki, että kyseinen elämäkerta on mikrofilmikortilla, ja voisin mennä lukemaan sen sieltä. Olin hieman skeptinen, kun menin kirjastoon. Kun filmikorttia oli jo kerran etsitty yhdessä henkilökunnan kanssa, niin löytyisikö sitä tälläkään kerralla. Minua odotti kuitenkin yllätys, kun avasin filmikorttilaatikon. Etsimäni kortti oli oikealla paikallaan ja vieläpä valmiiksi pystyyn nostettuna, että löytäisin sen helposti. Kortti oli siis ilmeisesti ollut edellisen lukijan jäljiltä vain hieman väärässä kohdassa ja löytynyt tarkemmin etsittä-essä. Joku muukin oli ollut kiinnostunut Robert Grönforsin elämänvaiheista. Pääsin nyt lukemaan, mitä hän oli elämästään kirjoittanut.


Robertin kirjoitus ei tarjonnut kovin paljon yksityiskohtaista tietoa hä-nen elämästään. Kiinnostus hänen persoonaansa ja elämänsä vaiheita kohtaan kuitenkin heräsi. Halusin tietää lisää siitä, mitä hänen elämässään oli tapahtunut niiden nuoruusvuosiin sijoittuvien tapahtumien jälkeen, joista hän kirjoitti tarkemmin. Tämän tarinan selvittämisessä oli kuitenkin hieman hankala päästä alkuun. Ymmärsin Robertin tarinan monivaiheisuuden vasta huomatessani, että haku R. A. Grönforsin nimellä Kansalliskirjaston sähköisestä lehtiarkistosta tuottaa lähes kuusisataa tulosta. Hän oli elämänsä aikana ollut lehtien palstoilla elä-mänkertakirjoituksessa kirjoittamiensa vaiheiden lisäksi monessa muussakin yhteydessä.


Sitkeä tiedonhaku paljasti esikoislestadiolaisuuden historian lisäksi myös Tampereen kaupungin laajenemiseen ja kenkäteollisuuden varhaishistoriaan liittyvän tarinan, joka kuuluu ehdottomasti yhdeksi kertomukseksi lestadiolaisten persoonallisuuksien vaiheista kertovaa kirjoitussarjaa, jonka ensimmäinen osa tämä julkaisu on.


Robert Grönforsin kuoleman 90-vuotispäivänä


18.10.2024


Hannu Hyttinen










1. Nuoruus Messukylässä


Kertomuksemme alkaa elokuun 18. päivästä vuonna 1851, jolloin Hatanpään kartanon Spinnin torpassa asuvalle suutari Hardvig Grönforsille ja hänen vaimolleen Sofia Gustavalle syntyi poika. Lapsi oli kirkonkirjojen mukaan pariskunnan kymmenes ja hänen äitinsä oli pojan syntyessä jo 47-vuotias. Kasteessa poika sai nimekseen Robert Alexander. Perheen lapsista kolme oli kuollut pienenä ja kaksi vanhinta oli jo aikuisia. Robertilla oli siis syntyessään neljä kotona asuvaa sisarusta, joista nuorin oli kuusi vuotta häntä vanhempi.


Aikalaislähteiden mukaan Spinnin torppa sijaitsi ”Sorinahteen takana, Lempäälään erkanevan tien haarassa”. Paikka oli suunnilleen Iidesjärvestä Pyhäjärveen laskevan Viinikanojan puolivälissä. Vaikka torppa oli vain reilun kilometrin päässä Tampereen keskustasta, kuului se Messukylän pitäjään. Tuohon aikaan Tampere oli noin 4000 asukkaan pieni teollisuuskaupunki, jonka keskellä sijaitsi 1820-luvulla englantilaisen James Finlaysonin perustama Finlaysonin tehdas. Kaikki Tammerkosken itäpuoliset alueet kuuluivat Messukylään.


Konstantin Hakulin / Vapriikin kuva-arkisto




[image: Tampere vuonna 1863, jolloin 12-vuotias Robert asui Spinnin torpassa hieman kaupungin ulkopuolella.]


Tampere vuonna 1863, jolloin 12-vuotias Robert asui Spinnin torpassa hieman kaupungin ulkopuolella.





Robertin koti oli tuon ajan keskiluokkainen torppariasunto, jossa asuva torppari maksoi torppansa vuokran maanomistajalle tyypillisesti tekemällä päivätöitä eli taksvärkkiä vuokranantajan tilalla. Robertin isä oli ahkera työmies, joka oli raivannut ylitöinään kiviseen mäenrinteeseen viljelysmaata perheensä elinolojen parantamiseksi. Varsinaiselta ammatiltaan Robertin isä oli suutari. Robert mainitsee elämänkerrallisessa kirjoituksessaan, että hänen isällään oli 4–5 miestä työssä. Työn luonnetta hän ei mainitse, mutta voimme olettaa kyseessä olleen suutarin ammatin, joka näyttäisi kannattaneen niin hyvin, että kenkiä on tarvittu tekemään useampia työntekijöitä.


Svante Lagergrén / Museovirasto

Robertin muistelemaa torikauppaa Tampereen kauppatorilla. Kuvan salonkipuodit eli pilaripuodit tuhoutuivat tulipalossa vuonna 1878. Niiden paikalle rakennettiin nykyinen 1890 valmistunut Tampereen raatihuone.





Kasvatus kodissa oli ankaraa, lukutaitoa arvostettiin ja Jumalan sanaa viljeltiin ahkerasti. Pyhäpäivinä Robertin isä luki perheelleen Martti Lutherin tai pietismin edelläkävijänä tunnetun Johan Arndtin saarnan, jota lasten tuli kuunnella keskittyneesti. Kodin ankaruudesta ja uskonnollisuudesta huolimatta oli alkoholin käyttö varsin tavallista. Työntekijöille tarjottiin ryyppyjä ja vanhemmat riitelivät toisinaan humalassa. Viinaa poltettiin tuohon aikaan Robertin muistojen mukaan joka talossa ja myytiin Tampereen Kauppatorilla (nyk. Keskustori) kuin maitoa. Yleisesti kansan keskuudessa hyväksytty alkoholin käyttö jäi ikävällä tavalla nuoren pojan mieleen ja kumpusi traumaattisina muistoina vielä vanhuudessa kirjoitetun elämänkerrallisen kirjoituksen sivuille.


Erityisen voimakkaana Robertin muistoihin jäi joulu 1864, jolloin hän oli 13-vuotias. Jouluaattoa oli hänen kotonaan vietetty tuolloin syöden ja juoden. Jouluvirsiä oli veisattu pullon kiertäessä tuvassa ja tällaisen jouluyön vieton jälkeen oli lähdetty hänen isänsä johdolla joulukirkkoon Messukylään. Tuolloin käytössä ollut Messukylän 1500-luvun alussa rakennettu vanha kivikirkko oli kylmä talvella. Kirkkoväellä oli lämmikkeenä taskumatit mukanaan, eikä joulukirkossakaan tarvinnut näin ollen olla kuivin suin. Kirkon penkeissä leijunut katkera väkijuoman haju lukkarin aloittaessa virren ”Pyhä kristikunta iloitse” jäi lähtemättömänä muistona nuoren pojan mieleen. Kotiin ajettiin reellä kiroillen ja toisten kanssa kilpaillen. Vanhaan suomalaiseen perinteeseen kuuluva tapaninajelu oli aloitettu jo joulukirkosta tultaessa hieman tavanomaista reippaammissa merkeissä. Robertin kirjoittama kuvaus joulukirkosta on kuin suoraan Lars Levi Laestadiuksen saarnoista otettu.


Viljo Pietinen / Museovirasto

Messukylän vanha kirkko, jossa Robert osallistui joulukirkkoon 13-vuotiaana.





Vaikka Robertille näyttää jääneen lapsuudenkodistaan merkittävimpänä muistona runsas alkoholin käyttö, ei koti silti luultavasti ole ollut erityisen huono. Pikemminkin voidaan ajatella, että ahkera työnteko ja ankara kuri tekivät kodista tuon ajan mittapuulla hyvätuloisen. Toimeentulo oli turvattu, töitä riitti ja ruokaa oli pöydässä. Robertin yritteliäs isä tarjosi toimeentulon perheensä lisäksi myös työntekijöilleen. Tämän ahkeruuden ja yritteliäisyyden näyttää Robert oppineen jo lapsuudenkodissaan.




OEBPS/images/cover.jpg
HANNU HYTTINEN

ROBERT

Monien elimédnvaiheiden tamperelaissuutari






OEBPS/images/9_1.jpg





OEBPS/nav.xhtml




		Alkusanat



		Huomautus





		Sisällysluettelo



		Lukijalle



		1. Nuoruus Messukylässä



		2. Tampereelle



		3. Lestadiolaisuuteen



		4. Suutari



		5. Kenkätehtailija



		6. Vaikeita vuosia



		7. Uusi aika



		8. Vireä vanhuus



		Liite 1. Aatu Laitisen kirje Robert Grönforsille vuonna 1891



		Liite 2. Robert Grönforsin kirje Aatu Laitiselle vuonna 1898



		Liite 3. Elämäkerrallinen kirjoitus 1925



		Liite 4. Kirjoituksia Aamulehdessä 1919–1926



		Valmistusmerkinnät









Page List





		2



		5



		7



		8



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		4











OEBPS/images/11_1.jpg





OEBPS/images/10_1.jpg





